শ্যামলকান্তি দাশ কবিতা মিলনসাগর Shyamal Kanti Das Poetry MILANSAGAR
কবি শ্যামলকান্তি দাশ -  জন্মগ্রহণ করেন অবিভক্ত মেদেনীপুর জেলার রাধাকান্তপুর গ্রামে। রাজনগর
হাইস্কুল থেকে পাশ করে মহিষাদল কলেজ, মেদিনীপুরে ভর্তি হন। তিনি সাহিত্যের ছাত্র ছিলেন | কিন্তু
বিশ্ববিদ্যালয়ের পাঠ শেষ করতে পারেননি |
কবির জীবিকা ছিল সাংবাদিকতা |  একটি বিখ্যাত সংবাদপত্র প্রতিষ্ঠানে ২৭ বছর সাংবাদিক হিসাবে কাজ
করবার পর সম্প্রতি স্বেচ্ছা অবসর নিয়েছেন |
কবির প্রথম কাব্যগ্রন্থের নাম “কাগজকুচি” (১৯৭৭) |  বড়দের ও ছোটদের মিলিয়ে ৩০টি কাব্যগ্রন্থের
রচয়িতা | কবির সম্পাদিত পত্রিকা অন্তত ১২টি | বর্তমানে তিনি কবিতার মাসিকপত্র “কবিসম্মেলন” -এর
সম্পাদক | কবির কবিতা বিভিন্ন ভাষায় অনুবাদ করা হয়েছে |
কবি শ্যামলকান্তি দাশ বহু পুরস্কারে সন্মানিত হয়েছেন | তার মধ্যে রয়েছে কবি বিষ্ণু দে পুরস্কার (১৯৭২),
কবি জীবনানন্দ দাস পুরস্কার (১৯৭২), প্রতিশ্রুতি পরিষদ পুরস্কার, পত্রভারতী থেকে সাধনা চট্টোপাধ্যায়
পুরস্কার, আনন্দ স্নোসেম পুরস্কার প্রভৃতি।
আমাদের সাইটে ওনার রচিত কবিতাগুলি কবি নিজেই চয়ন করে দিয়েছেন।  কবিকে আমরা সেই জন্যও
আন্তরিক ধন্যবাদ জানাই | আমরা মিলনসাগরে  কবি শ্যামলকান্তি দাশের কবিতা তুলে আনন্দিত।
কবির সাথে যোগাযোগ -
ঠিকানা - “উত্তরণ”, ফ্ল্যাট নং ১, ৪০০এ / ২জে, এন. এস. সি বোস রোড, কলকাতা -- ৭০০০৪৭
চলভাষ -  +৯১৯৮৩০৭৮৩৯৭৯
উত্স -  কবির সঙ্গে একটি সাক্ষাত্কার। আমাদের সাইটের পক্ষ থেকে মানস গুপ্ত ২২শে জুন ২০১৩
.         তারিখে কবির সাথে সাক্ষাৎকারটি নিয়েছিলেন |
কবি শ্যামলকান্তি দাশের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৭.০৬.২০১৩
...